ભારતના ભાગલા પડ્યા બાદ સતીષ ચંદ્રા અને તેમનો પરિવાર ભલે ભારત આવી ગયો પરંતુ કરાંચીમાં આજે પણ તેમની આઈસ્ક્રીમની એ દુકાન કાર્યરત છે. ભાગલા બાદ સતીશ ચંદ્રા દેહરાદૂન આવીને વસ્યા અને પોતાનો આઈસ્ક્રીમનો બિઝનેસ આગળ વધાર્યો, પરંતુ કદાચ ઠંડા વાતાવરણને લીધે સ્થાનિકોને આઈસ્ક્રીમ એટલો આકર્ષી શક્યો નહીં અને મિત્રોની સલાહ બાદ ચંદ્રા ઇન્દોર આવ્યા. અહીં પણ બદનસીબીએ તેમનો સાથ ન છોડ્યો અને જેમની સાથે મળીને આઈસ્ક્રીમ બિઝનેસ શરુ કર્યો હતો એ વ્યક્તિ તેમને ચીટ કરીને ભાગી ગયો.